Ungefea zua söm Zaid håd da Sadakitschi Hartmann lengane Hokkus und kuaze Haikus sowoi auf Englisch wia a auf Franzesisch faöfentlicht. In Frãnkraich is de japanische Dichdarai um s'Joa 1906 fum Paul-Louis Couchoud zan easchdn Måi bekãnt gmåcht woan und  dé Artikl fum Couchoud hãm wida amearikanische Dichda und Lüarika beainflust, bsondas de Fadreta fum Imagismus wia in F. S. Flint und in Ezra Pound. De amearikanische Dichdarin Amy Lowell (1874 - 1925) is zan Baischbü exdra nåch London gfoan, damid's in Ezra Pound drefn kã und håd so iwa eam de japanischn Haiku kena gleand. Õans fu de easchdn Haiku-Biache, dé aussahåib fu Japan aussa kema san, woa fum mexikanischn Dichda Octavio Paz, dea schbéda sogoa in Nobelprais griagt håd und unta ãndam gemainsãm mim  Eikitschi Hajaschija a Haiku-Iwasézung, in dém Fåi auf Schbanisch, aussa bråcht håd.